CELEX: 62008TN0485
Language: sk
Date: 2008-11-13 00:00:00
Title: Vec T-485/08 P: Odvolanie podané 13. novembra 2008 : Paul Lafili proti rozsudku Súdu pre verejnú službu zo 4. septembra 2008 vo veci F-22/07, Lafili/Komisia

24.1.2009   
            
            
               SK
            
            
               Úradný vestník Európskej únie
            
            
               C 19/31
            
         Odvolanie podané 13. novembra 2008: Paul Lafili proti rozsudku Súdu pre verejnú službu zo 4. septembra 2008 vo veci F-22/07, Lafili/Komisia
   (Vec T-485/08 P)
   (2009/C 19/59)
   Jazyk konania: francúzština
   Účastníci konania
   
      Odvolateľ: Paul Lafili (Genk, Belgicko) (v zastúpení: L. Levi, advokát)
   
      Ďalší účastník konania: Komisia Európskych spoločenstiev
   Návrhy odvolateľa
   
               —
            
            
               zrušiť rozsudok Súdu pre verejnú službu EÚ zo 4. septembra 2008 vo veci F-22/08 v rozsahu, v akom zamietol žalobné dôvody založené na porušení článkov 4 a 46 Služobného poriadku a článku 7 prílohy XIII Služobného poriadku, ako aj na porušení zásady legitímnej dôvery,
            
         
               —
            
            
               v dôsledku toho vyhovieť návrhom žalobcu z prvého stupňa a tým
               
                           —
                        
                        
                           zrušiť rozhodnutie o zaradení žalobcu do platovej triedy AD 13 platového stupňa 5 obsiahnuté v správe GR ADMIN z 11. mája 2006 a vo výplatnej listine žalobcu z júna 2006 a jeho nasledujúcich výplatných listinách,
                        
                     
                           —
                        
                        
                           v dôsledku toho:
                           
                                       —
                                    
                                    
                                       preradiť žalobcu do pôvodnej platovej triedy AD 13 a platového stupňa 2 s ponechaním koeficientu násobenia 1,1172071 s účinkom od 1. mája 2006,
                                    
                                 
                                       —
                                    
                                    
                                       celkovo obnoviť kariérny postup žalobcu so spätným účinkom od 1. mája 2006, dátumu jeho zaradenia do takto upravenej do platovej triedy a platového stupňa (vrátane zhodnotenia jeho skúsenosti v takto upravenom zaradení, jeho práv na postúpenie a jeho nároku na dôchodok), a to vrátane vyplatenia úrokov z omeškania na základe sadzby stanovenej Európskou centrálnou bankou pre hlavné refinančné operácie uplatniteľnej v dotknutom období zvýšenej o dva body na všetky sumy zodpovedajúce rozdielu medzi zaobchádzaním, ktoré zodpovedá jeho zaradeniu, ako je uvedené v rozhodnutí o zaradení, a zaradeniu, na ktorý mal mať nárok do dátumu vydania rozhodnutia o jeho riadnom zaradení,
                                    
                                 
                     
                           —
                        
                        
                           zaviazať Komisiu na náhradu všetkých trov konania,
                        
                     
         
               —
            
            
               zaviazať žalovanú na náhradu všetkých trov konania vzniknutých v prvostupňovom konaní a odvolacom konaní.
            
         Odvolacie dôvody a hlavné tvrdenia
   Týmto odvolaním žalobca žiada zrušenie rozsudku Súdu pre verejnú službu zo 4. septembra 2008 vyneseného vo veci Lafili/Komisia, F-22/07, ktorým Súd pre verejnú službu zrušil rozhodnutie vedúceho sekcie A 6 „Štruktúra služobných postupov, hodnotenie a povýšenie“ generálneho riaditeľstva „Zamestnanci a správa“ Komisie Európskych spoločenstiev z 11. mája 2006 v tej časti, ktorou rozsudok zamietol žalobné dôvody odvolateľa založené na porušení článkov 44 a 46 Služobného poriadku úradníkov Európskych spoločenstiev (ďalej len „služobný poriadok“) a článku 7 prílohy XIII služobného poriadku, ako aj na porušení zásady ochrany legitímnej dôvery.
   Na podporu svojho odvolania uvádza odvolateľ jediný odvolací dôvod založený na porušení článkov 44 a 46 služobného poriadku, článku 7 prílohy XIII služobného poriadku, porušení zásad výkladu práva Spoločenstva a povinnosti odôvodnenia, ako aj na skreslení dôkazov v prvostupňovom konaní.